**KULTURNI DAN (Brezno in Kapla),**

**SREDA, 20. 5. 2020**

**6.–9. RAZRED**

***Danes si boste ogledali film Deček z oblaki, ki je bil posnet v prekrasni laponski pokrajini.***

***»Deček z oblaki****je zgodba o dečku, ki se počasi znova poveže in odkrije druge čute, s tem pa drugačne možnosti razumevanja sveta. Nauči se, da lahko spreminja svoj svet, če premaga strahove in se začne resnično poslušati: kaj sliši, čuti, vidi, da se nauči biti to, kar resnično je.«
– Meikeminne Clinckspoor*

Še preden pa si boš ogledal-a film, razmisli:

1. Ali kdaj opazuješ oblake? Kakšnih oblik so?
2. Dogajanje nas bo popeljalo na Laponsko. Kje je Laponska? Poiščite jo na zemljevidu.

**OGLED FILMA**: klikni na naslednjo povezavo: <https://4d.rtvslo.si/arhiv/tuji-filmi/174584951>

Film traja 1 uro in 14 minut.

OBILO UŽITKOV OB GLEDANJU!

**POUSTVARJANJE - AKTIVNOSTI PO OGLEDU**

**IZMED 5 SKLOPOV IZBERI DVA, JU REŠI IN SVOJE ODGOVORE ZAPIŠI NA PADLET (glej spletno stran šole)**

1. Kaj vam je bilo najbolj zanimivo, kdaj vas je bilo najbolj strah, ob katerem dogodku ste se smejali ob ogledu filma? Vas je razplet filma presenetil?
2. Mama da Niilasu pomemben napotek: »Verjeti moraš, da zmoreš.« Ob katerem dogodku se Niilas spomni njenih besed? Ali ste bili tudi vi že kdaj v položaju, ko je bilo pomembno, da ste zaupali vase? Opišite kdaj.
3. Sunnà in Pontus sta Niilasova polsestra in polbrat, a se nikoli niso videli. So odnosi med brati in sestrami običajno drugačni kot odnosi med prijatelji? Kakšne so vaše izkušnje?

Ali ste že kdaj slišali, da je kdo rekel, da se nad njim zgrinjajo črni oblaki? Kaj to pomeni?

1. Kakšen odnos ima Niilas z očetom in kakšnega z mamo? Kateri dogodki v filmu so nam pokazali, da ga imata oba rada?
2. Kakšno je Niilasovo življenje v Belgiji? Kako živita Sunnà in Pontus? Ali je Niilas navdušen nad naravo, ko pride na Laponsko? Kako bi se vi počutili, če bi morali oditi na počitnice v divjino?

Pripravile učiteljice slovenščine: Petra, Urška, Suzana